ΕΠΙΡΡΗΜΑΤΙΚΟ ΚΑΤΗΓΟΡΟΥΜΕΝΟ
Οποιοδήποτε ρήμα (κυρίως όσα σημαίνουν κίνηση) μπορούν να συνδέσουν το υποκείμενο με ένα κατηγορούμενο το οποίο ισοδυναμεί με επίρρημα και για αυτό λέγεται επιρρηματικό. 

Το επιρρηματικό κατηγορούμενο είναι συνήθως επίθετο και μπορεί να δηλώνει:

Α)τόπο=> Οἱ στρατιῶται ἐσκήνουν υπαίθριοι.

Β)χρόνο =>ὁ ἄγγελος ἀφίκετο τριταῖος

Γ)τρόπο =>Δημαγόρας ἐστράτευσεν ἐθελοντής.

Δ)σκοπό => Αῖ νῆες ἔσπευσαν βοηθοί.

Ε)σειρά =>Ἀλέξανδρος ἐπετέθη πρῶτος

Το επιρρηματικό κατηγορούμενο μεταφράζεται με επιρρηματική έκφραση. Βλέπε Νέα Ελληνικά=> Περπατά καμαρωτός.

ΠΡΟΛΗΠΤΙΚΟ ΚΑΤΗΓΟΡΟΥΜΕΝΟ

Τα ρήματα που σημαίνουν εξέλιξη και η ενέργειά τους διαρκεί πολύ χρόνο είναι δυνατό να παίρνουν κατηγορούμενο, το οποίο προλαβαίνει το αποτέλεσμα της ρηματικής ενέργειας και για αυτό λέγεται προληπτικό

π.χ. ὁ Ἀσωπός ποταμός ἐρρύη μέγας = Ο Ασωπός ποταμός πλημμύρισε με αποτέλεσμα να γίνει αδιάβατος.

Ἀννίκερις ὁ Κυρηναῖος τούς ἑαυτοῦ φίλους ἱππέας ἐδίδαξε=  Ο Αννίκερης ο Κυρηναίος δίδαξε τους φίλους του, ώστε να γίνουν ιππείς.
ΑΜΕΣΟ ΚΑΙ ΕΜΜΕΣΟ ΑΝΤΙΚΕΙΜΕΝΟ

Τα ρήματα που δέχονται αντικείμενο ονομάζονται μεταβατικά γιατί η ενέργεια του υποκειμένου μεταβαίνει στο αντικείμενο που μπορεί να είναι πρόσωπο ή πράγμα. Το αντικείμενο τίθεται πάντοτε σε κάποια από τις πλάγιες πτώσεις (γενική , δοτική, αιτιατική) Όταν τα ρήματα παίρνουν ένα αντικείμενο ονομάζονται μονόπτωτα  ενώ όταν παίρνουν δύο αντικείμενα δίπτωτα
Τα δίπτωτα αντικείμενα συντάσσονται με:γενική + δοτική,με γενική + αιτιατική, δοτική +αιτιατική, αιτιατική + αιτιατική
Όταν έχουμε δύο αντικείμενα το ένα ονομάζεται άμεσο και το άλλο έμμεσο. Το άμεσο αντικείμενο βρίσκεται συνήθως σε πτώση αιτιατική. Όταν έχουμε δύο αιτιατικές ως αντικείμενα άμεσο αντικείμενο είναι αυτό που δηλώνει πρόσωπο. Σε περίπτωση που δεν έχουμε αντικείμενο σε αιτιατική άμεσο θεωρείται  αυτό που βρίσκεται σε γενική.
Σε ορισμένα δίπτωτα ρήματα (ονομάζω, νομίζω, εκλέγω, διορίζω, ποιῶ) η μία αιτιατική λειτουργεί ως κατηγορούμενο της άλλης π.χ. Οἱ Ἀθηναῖοι ἐκάλουν τούς ποιητάς θείους(=θεϊκούς) 

ΣΥΣΤΟΙΧΟ ΑΝΤΙΚΕΙΜΕΝΟ

Πολλές φορές το αντικείμενο που βρίσκεται σε αιτιατική επαναλαμβάνει την ενέργεια του ρήματος. Το αντικείμενο αυτό ονομάζεται σύστοιχο

π.χ. Σωκράτης θυσίας ἕθυε

Το σύστοιχο αντικείμενο συνοδεύεται συνήθως από επιθετικό προσδιορισμό. Πολλές φορές παραλείπεται και μένει μόνο ο επιθετικός προσδιορισμός είτε αμετάβλητος είτε σε αιτιατική ουδέτερου γένους, συνήθως πληθυντικού αριθμού

π.χ. Ἀλκιβιάδης πολλά ἥμαρτε
